Labrīt, godātie deputāti! Sākam Saeimas 2021. gada 20. maija pirmo attālināto ārkārtas sēdi. Darba kārtībā – “Saeimas deputātu pilnvaru apstiprināšana un izbeigšana”. Paziņojums par Jāņa Vitenberga 13. Saeimas deputāta pilnvaru atjaunošanu. Mandātu, ētikas un iesniegumu komisijas vārdā – deputāts Vitālijs Orlovs. Lūdzu!
Cienījamā sēdes vadītāja! Godātie kolēģi! Saskaņā ar Saeimas kārtības ruļļa 5. panta otro daļu un Jāņa Vitenberga šā gada 13. maija iesniegumu ar lūgumu atjaunot viņam Saeimas deputāta mandātu, kuru viņš bija nolicis uz ministra amata pienākumu pildīšanas laiku, Saeimas Mandātu, ētikas un iesniegumu komisija paziņo, ka Jānim Vitenbergam tiek atjaunotas 13. Saeimas deputāta pilnvaras. Līdz ar to 13. Saeimas deputāta pienākumus beidz pildīt Aivars Geidāns, kura mandātu Saeima apstiprināja uz laiku, kamēr no partijas “KPV LV” kandidātu saraksta Zemgales vēlēšanu apgabalā ievēlētie deputāti pilda ministra pienākumus.
Paldies par ziņojumu. Līdz ar to 20. maija pirmās attālinātās ārkārtas sēdes darba kārtība ir izskatīta. Vēl deputātu klātbūtnes reģistrācija. Tā ir noslēgusies. 20. maija pirmo attālināto ārkārtas sēdi slēdzu. 20. maija otrā attālinātā ārkārtas sēde notiks pēc 15 minūtēm – pulksten 9.17. Sēdi slēdzu.